
**Telemark Travforbund - Referat fra styremøte 17.09.2015**

**Til stede:** Thomas Tvedt, Gyri Kaasin, Tina Brauti, Svein Norling, Agnar Svartdal, Knut Wille, Jan Kristian Øverdal, Jorunn Svensson (sekretær)

**Sak 32/15: Godkjenning av innkalling og protokoll 07.09.15**

Godkjent

**Sak 33/15: Regnskap**

Fakturaer fra 2014 til en sum av kr. 53 972,- står ennå som ubetalt. Det sendes ny purring før beløpene eventuelt avskrives. Nes og Omegn travlag har gitt tilbakemelding om at de ikke ønsker å betale sin andel av vedtatt bidrag til travgalla og P.A. Enholms Minneløp.

**Sak 34/15: Status Høstkonferanse**

Endelig agenda med gjesteliste foreligger ennå ikke, men det er klart at ny styreleder i Rikstoto, Sissner, møter. 45 personer fra Telemark er meldt til konferansen. Følgende lag har gitt beskjed om at de ikke stiller med representanter: Bamble Travlag, Gjerstad Travselskap, Øst-Telemark Travselskap, Fyresdal Tråvlag , Nes og Omegn Travselskap.

TTF`s leder og sekretær reiser på fredag. Øvrige styremedlemmer som ønsker opphold fra fredag til lørdag betaler dette selv.

**Sak 35/15 Galla:**

Styret vedtok at det vil bli arrangert galla, men vurderer seinere tidspunkt, anslagsvis februar. Ny daglig leder vil bli engasjert i prosjektet.

**Sak 36/15 Terminliste**

Saken hadde fått sin behandling i foregående møte i TT.

**Sak 37/15 Oppsummering Dyrskun**

100 hester meldt fordelt på 2 dager, hvorav 25 ble strøket. Foreløpig overslag viser at årets utstilling vil gi et godt økonomisk resultat. Styret vedtok å bidra med et tilskudd på kr. 10 000,- til hesteoppvisningen i regi av NHS.

*Følgende protokolltilførsel ble tillagt:*

*Tina Brauti ønsker at vi skal tilstrebe at også kaldblodshesten vises sammen med døl, nordlandshest og fjording når disse særnorske hesterasene presenteres. Telemark Travforbund har en jobb å gjøre inn mot sentrale DNT for å få opp interessen for utstilling av travhopper og for utdeling av ærespremier til de beste hoppene slik andre raseorganisasjoner gjør.*

Forbundssekretæren fungerer som koordinator for utstillingen, og mottar godtgjørelse på lik linje med øvrig mannskap (kr 1500,- pr dag) for den arbeidstiden som ikke dekkes av ordinær lønn.

**Sak 38/15 Eventuelt**

* **Leder refererte fra landsrådsmøte 12.09.15**
* **NHS har diktert et brev til styret i DNT med oppfordring om flytting av klasseløpshelga slik at den ikke kolliderer med Dyrskun. TTF støtter brevet og gir tilbakemelding om at det også bør sendes styret i Rikstoto.**
* **Pulsmålerkurs avholdes i høst. Gyri Kaasin og Jorunn Svensson blir enig med kursholder vedrørende dato. TTF har mulighet til å søke om støtte fra DNT for å avholde kurset. Det vil derfor være gratis å delta og prinsippet «førstemann til mølla» gjelder.**
* **Skien Travklubb skal avholde medlemsmøte 02.10. og ønsker deltakelse av leder/styremedlemmer i TT / TTF. Thomas Tvedt stiller, og ønsker at flere om mulig kan delta.**
* **Det har blitt gjort forsøk på å få endret opplysningene vedrørende ny styresammensetning i Brønnøysund. Dette har ikke latt seg gjøre da de kun godtar protokoll fra generalforsamling (eventuelt ekstraordinær generalforsamling). Dagens opplysninger blir derfor stående frem til neste års generalforsamling er gjennomført.**

**Jorunn Svensson**

**referent**